MF «Landegode»

MF «Landegode» er en gassdrevet bilferge bygd i Gdańsk i Polen i 2012 for rederiet Torghatten Nord. Ferga ble overlevert den 4. oktober 2012 og var planlagt for å trafikkere Vestfjorden mellom Bodø og Moskenes fra den 1. januar 2013.Skipsmagasinet, artikkel 04.10.2012, MF Landegode er overlevert til... Besøkt 23. november 2012. Starten ble imidlertid noe forsinket.

Ferga har navn etter Landegode fyr og er én av fire nye ferger som skal seile i konseptet «Lofotfergene».Torghatten Nords dokumentarkiv: Fakta: Navn på Lofotfergene. Besøkt 23. november 2012. Søsterskipet MF «Værøy» trafikkerer sambandet Bodø-Værøy-Røst-Moskenes mens de to andre tilsvarende ferger etter hvert skal settes inn i ruten mellom Bognes og Lødingen.

MF «Landegode» er den første gassferga i Nordland sammen med MF «Værøy». Etter levering ble det oppdaget en del problemer, deriblant feil med en gassventil.Lofotpostens artikkel 23.12.2012 av Kai Nikolaisen: Gassproblemer for nyfergene. Besøkt 28. desember 2012. Den 9. januar ble «Landegode» den første av de fire gassfergene som startet ordinær ruteproduksjon, da den i seks dager gikk i sambandet mellom Bognes og Lødingen frem til MF «Barøy» overtok ruten.

Ferga begynte å gå i rute på sitt hovedsamband mellom Bodø og Moskenes den 21. januar som erstatning for MF «Bodø». De to gassfergene har gitt sambandene i ytre Vestfjorden en samlet kapasitetsøkning fra 112 til 240 personbilenheter.

Sambandshistorikk
9.-15. januar 2013: Bognes–Lødingen, med sin første rutetur fra Lødingen, med 8 passasjerer, kl. 0930Torghatten Nords pressearkiv: Landegode har startet ruteproduksjon  (publisert 9. januar 2013). Besøkt 10. januar 2013.
Fra 21. januar 2013- > : Satt inn i rute Bodø-Moskenes-Værøy-Bodø fra klokken 1630.Avisa Nordlands artikkel 21.01.13: På jomfrutur. Besøkt 24. januar 2013.

Se også
Søsterskipet MF «Lødingen»
Søsterskipet MF «Barøy»
Søsterskipet MF «Værøy»
Riksvei 80
Europavei 10 med fergesamband til Lofoten
Fylkesvei 81 med fergesamband til Lofoten

Referanser

Kilder
Hjemmesiden til Torghatten Nord
Ferryvolution - Nyskapninger innen ferger 
Fjordfähren in Norwegen - Landegode 

 Eksterne lenker 


  Klipp fra nettstedet youtube.com: MF «Landegode»  passerer Mekjarvik. Fergen på vei fra Polen til Bodø.
  Avisa Nordland: «Landegode» i bilder. 20 bilder tatt av Aleksander Ramberg. Besøkt 23. november 2012.
  Lofotposten: «Landegode» på plass. 33 bilder tatt av Kristine Krane. Besøkt 23. november 2012.
  Bodø havns nettsted: Velkommen hjem M/F «Landegode». Besøkt 23. november 2012.

Kategori:Norske ferger
Kategori:Sjøfart i Nordland
Kategori:Skip fra 2012
Kategori:Torghatten Nord-ferger
Kategori:Skip bygget i Polen
Kategori:Artikler i sjøfart-prosjektet